Τετάρτη 04:45

Το Τετάρτη 04:45 είναι ελληνική αστυνομική-δραματική ταινία του 2015, σε σκηνοθεσία και σενάριο του Αλέξη Αλεξίου. Πρωταγωνιστούν οι Στέλιος Μάινας, Δημήτρης Τζουμάκης και Αδάμ Μπουσδούκος. Το Τετάρτη 04:45 χαρακτηρίζεται από αναφορές στο κινηματογραφικό είδος του φιλμ νουάρ.

 Υπόθεση 

Η πλοκή εκτυλίσσεται το 2010, δηλαδή στην αρχή της ελληνικής οικονομικής κρίσης. Ο Στέλιος (Στέλιος Μάινας), παντρεμένος με δύο παιδιά και ερωμένη, είναι ιδιοκτήτης μαγαζιού τζαζ μουσικής και χρεωμένος στους τοκογλύφους. Έχει μόνο 32 ώρες για να αποπληρώσει τα χρέη του. Επίσης, προσπαθεί να διατηρήσει τις ισορροπίες στην οικογένειά του, καθώς πλησιάζουν τα Χριστούγεννα και αυτός είναι απών. Μέσα σε αυτές τις 32 ώρες, ο Στέλιος θα πρέπει να καλύψει τις οφειλές του, να διορθώσει τα λάθη του παρελθόντος και να περισώσει την τιμή του. 

Διανομή
ΗθοποιόςΡόλοςΣτέλιος Μάινας Στέλιος ΔημητρακόπουλοςΔημήτρης ΤζουμάκηςΒάσοςΑδάμ ΜπουσδούκοςοδηγόςΜαρία Ναυπλιώτου Σοφία, σύζυγος ΣτέλιουΓιώργος ΣυμεωνίδηςΟμέρΓιώργος Γάλλος ΑλέξανδροςΜίμι ΜπρανέσκουΡουμάνοςΝικολίτσα ΝτρίζηΑγνήΒαγγέλης ΡόκκοςΘανάσηςΣπύρος ΣιδηράςΛευτέρηςΔημήτρης ΚαπετανάκοςΑνδρέαςΧριστίνα ΔενδρινούερωμένηΚώστας ΛάσκοςηλικιωμένοςΒασίλης Καμίτσηςκαφετζής

 Βραβεία/Διακρίσεις 
Η ταινία απέσπασε το βραβείο των Ελλήνων κριτικών στο 56ο Φεστιβάλ Θεσσαλονίκης«Στην "Τετάρτη 04:45" το βραβείο των Ελλήνων κριτικών στο 56ο Φεστιβάλ Θεσσαλονίκης», 17 Νοεμβρίου 2015.. Επίσης, συμμετείχε στο διαγωνιστικό τμήμα του Tribeca Film Festival της Νέας Υόρκης.Τετάρτη 04:45, 25 Δεκεμβρίου 2014. Στην 7η τελετή απονομής των βραβείων της Ελληνικής Ακαδημίας Κινηματογράφου που έλαβε χώρα στις 28 Μαρτίου 2016, η ταινία απέσπασε εννέα βραβεία, μεταξύ των οποίων αυτό της Καλύτερης Ταινίας, της Σκηνοθεσίας και του Α' Ανδρικού Ρόλου.

Παραπομπές

Κατηγορία:Ελληνικές ταινίες της δεκαετίας 2010
Κατηγορία:Ταινίες του 2015
Κατηγορία:Ελληνικές αστυνομικές ταινίες
Κατηγορία:Ελληνικές δραματικές ταινίες
Κατηγορία:Ελληνικές θρίλερ ταινίες
Κατηγορία:Νεο-νουάρ ταινίες
Κατηγορία:Ελληνόφωνες ταινίες
Κατηγορία:Γερμανόφωνες ταινίες
Κατηγορία:Ρουμανόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου